བཞི་པ།དག་ཡིག་དང་ཚིག་མཛོད་བསྒྲིག་པ་དང་བརྡ་སྤྲོད་ཀྱི་གཞུང་རྩ་འགྲེལ་རྩོམ་བསྒྲིག་བྱ་བ་དང་སློབ་གྲྭ་རིམ་པ་ཁག་གི་བསླབ་གཞི་གཏན་འབེབས་ལ་སོགས་ཡིག་ཆའི་སྐོར་སྔར་མེད་བསྐྲུན་པ་དང་ཡོད་པ་ཕུན་སུམ་ཚོགས་པར་བྱ་བ་དང༌།གཞན་ཡང་ཚོང་ལས་དང་ཁྲིམས་ལུགས་དང་སྤྱི་པའི་བདག་གཉེར་སོགས་ཀྱི་ནང་དུ་རང་གི་སྐད་དང་ཡི་གེས་ཁྱབ་པར་བྱ་བ་དང༌།ཐ་ན་འཕྲིན་ཡིག་གི་ཡིག་ཤུབས་ངོས་དང་སྤྱི་གཉེར་ཁང་དང་ལས་ཁུངས་ཀྱི་སྒོ་བྱང་དང་གཞུང་ལམ་གྱི་ལམ་བྱང་ཡན་ཆད་རང་གི་སྐད་ཡིག་གིས་འབྲི་བ་དང༌།འགྲེམ་བརྡ་དང་འགྲེམ་ཡིག་དང་ཚོགས་འདུའི་ཟིན་ཐོ་སོགས་ཐམས་ཅད་ཕ་སྐད་ལ་དབང་བྱེད་པའི་སྐད་ཡིག་གཞན་པ་དེ་དང་འདྲ་མཉམ་དུ་འགྲོ་ཐུབ་པ་ཞིག་ལ་འབད་པར་བྱ་དགོས་སོ།།